ඒ අනුව මේ මස 25 වන දා සිට ප්‍රාදේශීය ලේකම් කොට්ඨාශ 332කේ ග්‍රාම නිලධාරී වසම් 14,022ම ආවරණය වන පරිදි ගෙයින් ගෙට ගොස් ජනතාව දැනුවත් කිරීමට නියමිත බවයි නිදහස් පක්ෂය නිවේදනය කළේ.මේ අතර, ශ්‍රී ලංකා නිදහස් පක්ෂය සහ ශ්‍රී ලංකා පොදුජන පෙරමුණ එක්ව ශ්‍රී ලංකා පොදුජන එක්සත් සන්ධානය නමින් ඇති කර ගනු ලබන නව සන්ධානය ඉදිරියේදී ලියාපදිංචි කරන බවත්, එම සන්ධානයේ ඡන්ද ලකුණ ලෙස පුටුව තෝරාගෙන ඇති බවත් නිදහස් පක්ෂයේ ජ්‍යෙෂ්ඨ උප සභාපති පාර්ලිමේන්තු මන්ත්‍රී නිමල් සිරිපාල ද සිල්වා පවසනවා.